12. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΗΣ Αριθ.2913 της 15 Ιαν./19 Φεβρ.1986 (ΦΕΚ Β΄50) Καθορισμός διαδικασιών και λεπτομερειών για την εκτέλεση των διατάξεων που αφορούν την Ένωση των Δήμων και Κοινοτήτων ως και τα κίνητρα που προβλέπονται για την πραγματοποίηση της Ένωσης. Έχοντας υπόψη: 1.Τις διατάξεις του άρθρ.4 παρ.13 του δημοτικού και κοινοτικού κώδικα (Π.Δ.76/1985 (ΦΕΚ 27/1.3.1985 τεύχος Α΄). 2.Τις διατάξεις του Νόμ.1558/85 «Κυβέρνηση και Κυβερνητικά όργανα» ως και τις διατάξεις του άρθρ.1 παρ. 3 του Π.Δ.437/1985 «Καθορισμός και ανακατανομή των αρμοδιοτήτων των Υπουργείων», αποφασίζουμε: Καθορίζουμε τις διαδικασίες και τις λεπτομέρειες για την εκτέλεση των διατάξεων του άρθρ.4 του δημοτικού και κοινοτικού κώδικα (Π.Δ.76/1985) για την ένωση δήμων και κοινοτήτων που αποφασίζεται από δημοτικά ή κοινοτικά συμβούλια των προς ένωση Ο.Τ.Α. ή από ορισμένα δημοτικά ή κοινοτικά συμβούλια και αιτείται από τους εκλογείς κατοίκους των λοιπών προς ένωση Ο.Τ.Α., καθώς και για τα κίνητρα που προβλέπονται για την ένωση Δήμων και Κοινοτήτων με οποιοδήποτε τρόπο. Υπολογισμός απαιτούμενης πλειοψηφίας άρθρ.1 του Π.Δ.304/77. Η απόφαση 68634/27.9.1984 (ΦΕΚ 725/11.10. 1984 Τεύχος Β΄) καταργείται. 3.Α.γ.12 Ένωση Δήμων και Κοινοτήτων Άρθρ.1.-1.Αν, κατά τον υπολογισμό των 3/5 του συνολικού αριθμού των μελών των δημοτικών και κοινοτικών συμβουλίων, που απαιτείται, προκειμένου να αποφασισθεί ένωση δήμων και κοινοτήτων, σε νέο οργανισμό Τοπικής Αυτοδιοίκησης (Ο.Τ.Α.), προκύπτει κλάσμα μικρότερο της μονάδας, στρογγυλοποιείται στην αμέσως μεγαλύτερη μονάδα. Ένωση Δήμων και Κοινοτήτων 3.Α.γ.10-12 2.Κατά τον ανωτέρω υπολογισμό δεν λαμβάνονται υπόψη οι ψήφοι των παρέδρων κάθε Ο.Τ.Α. που πρόκειται να ενωθούν. Με βάση αυτά για τα 3/5, σε περίπτωση 7 μελών συμβουλίων απαιτούνται 5 ψήφοι, σε περίπτωση 9 μελών συμβουλίων, 6 ψήφοι, σε περίπτωση 11 μελών συμβουλίων 7 ψήφοι, σε περίπτωση 15 μελών συμβουλίων 9 ψήφοι κ.λπ. Αποφάσεις συμβουλίων Ο.Τ.Α.Αιτήσεις εκλογέων κατοίκων–Ενστάσεις Άρθρ.2.-1.Οι αποφάσεις των δημοτικών ή κοινοτικών συμβουλίων των Ο.Τ.Α. που πρόκειται να ενωθούν, ή σε περίπτωση που η ένωση επιδιώκεται να γίνει με απόφαση ορισμένων δημοτικών ή κοινοτικών συμβουλίων των προς ένωση Ο.Τ.Α. και με αιτήσεις των εκλογέων κατοίκων των λοιπών προς ένωση Ο.Τ.Α. (μικτός τρόπος), οι αποφάσεις των δημοτικών και κοινοτικών συμβουλίων και οι αιτήσεις των εκλογέων κατοίκων, αποστέλλονται στον αρμόδιο Νομάρχη. 2.Αφού συγκεντρωθούν οι αποφάσεις των δημοτικών και κοινοτικών συμβουλίων και οι αιτήσεις των εκλογέων κατοίκων για όλους τους Ο.Τ.Α. που πρόκειται να ενωθούν, καταρτίζεται από το Νομάρχη προκήρυξη, η οποία τοιχοκολλάται στους συνήθεις χώρους δημοσιεύσεων και ανακοινώσεων των ενδιαφερομένων δήμων και κοινοτήτων και συνοικισμών τους, με αποδεικτικό. 3.Με την προκήρυξη τίθεται προθεσμία υποβολής ενστάσεων από μέρους των ενδιαφερομένων εκλογέων κατοίκων των Ο.Τ.Α. που πρόκειται να ενωθούν. Οι ενστάσεις υποβάλλονται στον αρμόδιο Νομάρχη. 4.Μετά το πέρας της κατά τα ανωτέρω προθεσμίας ο Νομάρχης στέλνει τις αποφάσεις των δημοτικών ή κοινοτικών συμβουλίων των ενδιαφερομένων για ένωση Ο.Τ.Α. και τις τυχόν αιτήσεις των εκλογέων κατοίκων που αιτούνται την ένωση των Ο.Τ.Α. αυτών, ως και τις ενστάσεις που τυχόν υποβλήθηκαν και ολόκληρο γενικά το φάκελο στο συμβούλιο του άρθρ.8 του Π.Δ.76/1985 για γνωμοδότηση. Βεβαίωση υπογραφών, ταυτότητας  και ιδιότητας εκλογέα κατοίκου κ.λπ. Άρθρ.3.-1.Σε κάθε αίτηση εκλογέων κατοίκων, ο δήμαρχος ή ο πρόεδρος της κοινότητας και σε περίπτωση άρνησης, ο αρμόδιος ειρηνοδίκης, βεβαιώνει τις υπογραφές, την ταυτότητα και ιδιότητα των εκλογέων κατοίκων. 2.Σε κάθε αίτηση βεβαιώνεται από τον αρμόδιο Νομάρχη: α)Αν ο αριθμός των εκλογέων κατοίκων που υπογράφουν την αίτηση αποτελεί το ποσοστό που απαιτείται (1/2) και  β)Αν υπάρχουν ή όχι κωλύματα της παρ.3 του άρθρ.7 του Π.Δ.76/1985. (Αντί για τη σελ.60,03) Σελ.60,03(α) Τεύχος Η112-Σελ.83 Διαδικασία κρίσεως των ενστάσεων. Γνωμοδότηση για την ένωση Άρθρ.4.-1.Αν το συμβούλιο διαπιστώσει έλλειψη των τυπικών προϋποθέσεων του νόμου γνωμοδοτεί για την απόρριψη της συγκεκριμένης απόφασης, ή της συγκεκριμένης αίτησης ως νόμω αβάσιμης. Η απορριπτική γνωμοδότηση κοινοποιείται με απόδειξη, με μέριμνα του Νομάρχη στον οικείο Ο.Τ.Α. ή στους ενδιαφερόμενους εκλογείς-κατοίκους. 2.Το Συμβούλιο του άρθρ.8 του Π.Δ.76/85, αν δεν υπάρχει έλλειψη τυπικών προϋποθέσεων, με απόφασή του, διατάσσει τη διενέργεια επιτόπιας εξέτασης, η οποία μπορεί να γίνει είτε απ’ όλα τα μέλη του, είτε από τα οριζόμενα από αυτό. Της διενέργειας επιτόπιας εξέτασης προηγείται προκήρυξη του Νομάρχη που τοιχοκολλάται στα δημοσιότερα μέρη των ενδιαφερομένων Ο.Τ.Α. και όλων των συνοικισμών των προς ένωση Ο.Τ.Α. Με αυτή προσδιορίζονται ταυτόχρονα και τα σημεία όπου θα πραγματοποιηθεί η επιτόπια εξέταση, τα μέλη ή το μέλος του που θα την πραγματοποιήσει, καθώς και οι ημερομηνίες και ώρες πραγματοποίησής της. Για την τοιχοκόλληση της προκήρυξης συντάσσονται αποδεικτικά από τον ενεργούντα την τοιχοκόλληση, που υποβάλλονται στο Νομάρχη. 3.Κατά την πραγματοποίηση της επιτόπιας εξέτασης, συντάσσεται έκθεση η οποία μαζί με σχετικό διάγραμμα της περιοχής, που καταρτίζεται από την Τεχνική Υπηρεσία Δήμων και Κοινοτήτων της Νομαρχίας, υποβάλλεται στο συμβούλιο. 4.Το συμβούλιο που λαμβάνει υπόψη του τις αποφάσεις των δημοτικών ή κοινοτικών συμβουλίων των ενδιαφερομένων να ενωθούν Ο.Τ.Α. ως και τις αιτήσεις των εκλογέων κατοίκων που υποβλήθηκαν για την ένωση (σε περίπτωση που ακολουθηθεί μικτή διαδικασία ένωσης), τις τυχόν ενστάσεις που υποβλήθηκαν, τις εκθέσεις επιτοπίων εξετάσεων που συντάχθηκαν και τα σχετικά διαγράμματα, αποφαίνεται επί των ενστάσεων και γνωμοδοτεί αιτιολογημένα για την αιτούμενη ένωση. 5.Η γνωμοδότηση του συμβουλίου για την ένωση των Ο.Τ.Α. και οι αποφάσεις του για κάθε ένσταση που τυχόν υποβλήθηκε, αποστέλλονται μαζί με όλο το σχετικό φάκελο στον αρμόδιο Νομάρχη, ο οποίος στη συνέχει υποβάλλει το φάκελο με κυρωμένα αντίγραφα όλων των εγγράφων εκθέσεων, διαγραμμάτων και ενστάσεων στο Υπουργείο Εσωτερικών και Δημόσιας Τάξης, μόνο εφόσον το συμβούλιο γνωμοδοτήσει υπέρ της ένωσης των Ο.Τ.Α. Επιδότηση ενουμένων κοινοτήτων Άρθρ.5.-1.Το Τμήμα Οικονομικής Διοίκησης της Δ/νσης Οικονομικών Τοπ. Αυτ/σης του Υπουργείου τηρεί βιβλίο επιδοτουμένων Οργανισμών Τοπικής Αυτοδιοίκησης, της παρ.8 του άρθρ.4 του Π.Δ.76/1985 στο οποίο αναγράφονται, το Π.Δ/γμα με το οποίο έγινε η ένωση, η ονομασία του νέου Οργανισμού και των επιμέρους Οργανισμών, με τον Σελ.60,04(α) Τεύχος Η112-Σελ.84 πληθυσμό που προκύπτει από την τελευταία επίσημη απογραφή του πληθυσμού και κάθε άλλο αναγκαίο στοιχείο, για τον υπολογισμό της επιδότησης. 2.Το Τμήμα Οικονομικής Διοίκησης με βάση τον αριθμό των ενουμένων κοινοτήτων, τον πληθυσμό τους και το συντελεστή κατά κάτοικο που προκύπτει κάθε έτος για την κατανομή της τακτικής οικονομ62,01 ικής ενίσχυσης από τον Κρατικό Προϋπολογισμό, σύμφωνα με το Π.Δ.304/77, υπολογίζει το ποσό της επιδότησης κάθε ενουμένου Οργανισμού. Το σύνολο των επιδοτήσεων αφαιρείται από το ποσό της τακτικής οικονομικής ενίσχυσης του έτους, πριν την πληθυσμιακή κατανομή της. 3.Η επιδότηση αποδίδεται στους δικαιούχους ΟΤΑ με απόφαση του Υπουργού Εσωτερικών και Δημόσιας Τάξης για ολόκληρο το έτος ανεξάρτητα από το χρόνο έκδοσης του Π.Δ/τος. Σε περίπτωση που το Π.Δ/γμα εκδοθεί στους μήνες Νοέμβριο και Δεκέμβριο η επιδότηση αρχίζει να χορηγείται από το επόμενο έτος. Χορήγηση ατόκων δανείωνΔιαγραφή οφειλών Άρθρ.6.-1.Αιτήματα ενουμένων Οργανισμών για χορήγηση ατόκων δανείων του άρθρ.67 του Ν.Δ.3033/54, ικανοποιούνται ανεξάρτητα κατηγορίας έργων, που πρόκειται να εκτελεσθούν και χρόνου υποβολής τους. 2.Η διαγραφή των οφειλών των ενουμένων Οργανισμών από δάνεια προηγούμενης παραγράφου, γίνεται με απόφαση του Υπουργού Εσωτερικών και Δημόσιας Τάξης, που εκδίδεται έπειτα από αίτηση του νέου οργανισμού που θα συνοδεύεται από βεβαίωση του Δ/ντή του αρμόδιου Ταμείου για τα ανεξόφλητα δάνεια των ενουμένων Οργανισμών. Απόδοση εξόδων παράστασης  Προέδρων ενουμένων Κοινοτήτων Άρθρ.7.-1.Τα έξοδα παράστασης των Προέδρων των ενουμένων Κοινοτήτων που προβλέπονται από τη διάταξη της παρ.12 του άρθρ.4 του Π.Δ.76/85 αποδίδονται στο νέο Οργανισμό με απόφαση του Υπουργού Εσωτερικών και Δημόσιας Τάξης, που εκδίδεται τον πρώτο χρόνο πραγματοποίησης της Ένωσης, μέσα σ’ ένα μήνα από τη γνωστοποίηση του Οργανισμού αυτού, στο Υπουργείο, των μηνιαίων και ετήσιων εξόδων παράστασης που δικαιούνται να λάβουν οι πρόεδροι των ενουμένων κοινοτήτων και τα επόμενα χρόνια μέσα στο μήνα Ιανουάριο, κάθε χρόνου, χωρίς άλλη διαδικασία. Τα έξοδα παράστασης αποδίδονται μία φορά για ολόκληρο το έτος. 2.Το σύνολο των αποδιδομένων εξόδων παράστασης βαρύνει τις πιστώσεις του εδαφ.δ΄της παρ.1 του 